ศาลสั่งยกเลิกการฟื้นฟูกิจการ TGPRO หลังปรับโครงสร้าง-ชำระเงินแก่เจ้าหนี้แล้ว
ศาลมีคำสั่งยกเลิกการฟื้นฟูกิจการ TGPRO หลังบริษัทปรับโครงสร้างทุน-แปลงหนี้เป็นทุนให้กับเจ้าหนี้-ชำระเงินให้แก่เจ้าหนี้เป็นเงินสดครบถ้วนทั้งหมดแล้ว
7 ต.ค. 2558

ผู้สื่อข่าวรายงานว่า จากกรณีที่บริษัท ไทย-เยอรมัน โปรดักส์ จำกัด (มหาชน) หรือ TGPRO ได้ยื่นคำร้องขอยกเลิกการฟื้นฟูกิจการต่อศาลล้มละลาย เมื่อวันที่ 28 กรกฎาคม 2558 ต่อมาเมื่อวันที่ 5 ตุลาคม 2558 ศาลล้มละลายกลางได้มีคำสั่งยกเลิกการฟื้นฟูกิจการของบริษัท เนื่องจากบริษัทได้ดำเนินการสำเร็จตามแผนแล้ว ซึ่งได้แก่ ได้มีการปรับโครงสร้างทุน ได้มีการแปลงหนี้เป็นทุนให้กับเจ้าหนี้ และได้มีการชำระเงินให้แก่เจ้าหนี้เป็นเงินสดครบถ้วนแล้วทั้งหมด